Държавен вестник, бр. 84, 2011 г., стр. 17

БРОЙ  84	
Д Ъ Р Ж А В Е Н  В Е С Т Н И К 	
СТР.  17  
Р а з д е л  І І І
СПЕЦИАЛНИ РАЗПОРЕДБИ ПО ВЪПРО­
СИТЕ НА ЕКСТРАДИЦИЯТА
Член 19
Образуване на наказателно производство на 
територията на замолената договаряща страна
В случай на отказ от екстрадиция на лице, 
предвиден в точка първа на чл. 3 от този 
договор, замолената договаряща страна въз 
основа на молба на молещата договаряща 
страна решава въпроса за привличане на това 
лице към наказателна отговорност. За тази 
цел молещата договаряща страна изпраща 
на замолената договаряща страна всички 
материали за това лице и оказва необходи­
мото съдействие на замолената договаряща 
страна при провеждане на разследването.
Замолената договаряща страна информира 
молещата договаряща страна за хода на раз­
следването и крайните му резултати.
Член 20
Принцип на особеността
Без съгласието на замолената договаряща 
страна лице, чиято екстрадиция се иска, не 
може да бъде привлечено към наказателна 
отговорност или наказвано на територията на 
молещата договаряща страна за всяко друго 
престъпление, извършено преди неговото 
екстрадиране, за което то не е било екстради­
рано, както и не може да бъде екстрадирано 
в трета държава. 
Съгласието на замолената договаряща 
страна, посочено в алинея първа на този 
член, не се изисква, ако екстрадираното 
лице е имало възможност да напусне тери­
торията на молещата договаряща страна и 
не го е направило в срок 30 дни от оконча­
телното му освобождаване от отговорност 
за престъплението, във връзка с което е 
било екстрадирано, или ако това лице до­
броволно се е върнало на територията на 
молещата договаряща страна, след като я 
е напуснало по-рано. В този срок не влиза 
времето, през което екстрадираното лице не 
е могло да напусне територията на молещата 
договаряща страна поради независещи от 
него причини.
При промяна в квалификацията на описа­
ното в молбата за екстрадиция престъпление, 
за което лицето се обвинява в хода на нака­
зателното производство, предаденото лице 
може да бъде привлечено към наказателна 
отговорност или осъдено дотолкова, докол­
кото деянието по своето ново описание и 
състав представлява престъпление, за което 
се допуска екстрадиция.
Член 21
Повторна екстрадиция
Ако екстрадираното лице преди оконча­
телното му освобождаване на територията на 
молещата договаряща страна от отговорност 
за престъплението, във връзка с което е 
било екстрадирано, се върне на територията 
на замолената договаряща страна, може да 
бъде осъществена повторна екстрадиция на 
това лице по съответна молба на молещата 
договаряща страна, без да се представят до­
кументите, посочени в чл. 10 на този договор.
Член 22
Предаване на имущество
До степен, позволена от законодателството 
на замолената договаряща страна и съобразно 
правата на трети лица, които надлежно се за­
щитават, цялото имущество, което е намерено 
на територията на замолената договаряща 
страна, придобито в резултат от престъпле­
нието или което може да бъде необходимо 
като доказателство, ако молещата договаряща 
страна поиска това, може да бъде предадено 
в случай, че екстрадицията е допусната.
Съгласно алинея 1 на този член споменатото 
имущество може, ако молещата договаряща 
страна поиска това, да є бъде предадено, дори 
и ако екстрадицията не може да бъде извър­
шена поради смърт, изчезване или бягство 
на търсеното лице.
Замолената договаряща страна може вре­
менно да отложи предаването на имуществото 
по алинея 1 на този член, ако то е необходимо 
за производства, образувани във връзка с други 
наказателни дела, до тяхното приключване.
Когато законодателството на замолената 
договаряща страна или защитата на правата 
на трети лица изисква това, всяко предадено 
по този начин имущество, без да се заплащат 
такси, се връща на замолената договаряща 
страна, ако тя поиска това, след приключва­
нето на производствата. 
Член 23
Осигуряване на право на защита
Задържаните под стража (арестувани) лица 
съгласно разпоредбите на този договор имат 
право на защита на територията на всяка 
една от договарящите страни в съответствие 
с нейното законодателство.
Жалбите на задържаните под стража лица, 
техните защитници или законните им пред­
ставители срещу прилагането на мярката за 
неотклонение задържане под стража и удъл­
жаването на срока на задържане под стража 
се подават в съд или друг компетентен орган 
на молещата договаряща страна.